《靖节堂分题得重字》
宋代·邹浩

儒衣隘绵区，冰炭非一种。邂逅心事同，清标揖孤耸。

驾言仁义涂，相与戒前从。廓廓膺肺间，何由纳天宠。

春风入高堂，文字竞拳勇。妙句窥杜陵，微语倾叔重。

翘然真四夔，吾道有扶拥。遂令斥鴳姿，端为钟鼓悚。

从今日喧妍，胜处宜接踵。独恨韩城君，伶俜泣新垄。

作者简介：邹浩（1060—1111）字志完，遇赦归里后于周线巷住处辟一园名“道乡”，故自号道乡居士，常州晋陵（今江苏常州）人。生于宋仁宗嘉祐五年，卒於徽宗政和元年，年五十二岁。元丰五年（1082）进士，调扬州颍昌府教授。吕公著、范纯仁为郡守，皆礼遇之。哲宗朝，为右正言，累上疏言事。章惇独相用事，浩露章数其不忠，因削官，羁管新州。徽宗立，复为右正言，累迁兵部侍郎两谪岭表，复直龙图阁。卒谥忠，学者称道乡先生。浩著《道乡集》四十卷，《四库总目》传于世。